<classify> Serikali leo imewasilisha bungeni Muswada wa Marekebisho ya Sheria ya Ubia Baina ya Sekta ya Umma na Sekta Binafsi wa mwaka 2018.Waziri wa Fedha na Mipango, Dk. Philip Mpango amewaeleza wabunge kuwa, muswada ho una lengo la kurekebisha Sheria ya Ubia Baina ya Sekta ya Umma na Sekta Binafsi ili kuimarisha mfumo wa kitaasisi na kisheria katika usimamizi wa miradi ya ubia kati ya Serikali na sekta binafsi PPP.Madhumuni ya muswada huu ni kutatua changamoto mbalimbali zinazokwamisha utekelezaji wa programu ya PPP nchini ili kuongeza ufanisi wa utekelezaji wa miradi ya maendeleo kupitia utaratibu wa PPPamesema Dk. Mpango.Amesema, sheria hiyo pia inarekebishwa ili kutatua changamoto zilizopo katika utekelezaji miradi ya PPP ili kurahisisha uibuaji, uidhinishaji na utekelezaji wa miradi hiyo.Vilevile muswada unakusudia kumpa Waziri mwenye dhamana na masuala ya fedha mamlaka ya kusimamia utekelezaji wa sera, sheria na kanuni za PPP kufuatia mabadiliko ya mamlaka ya usimamizi wa programu ya PPP kupitia Hati ya Mgawanyo wa Majukumu ya Mawaziri Namba 144 ya mwaka 2016 amesema Waziri Mpango.Ametaja changamoto nane kwenye utekelezaji wa sheria za PPP hivyo ni muhimu irekebishwe ili kuwe na tija na ufanisi katika kutekeleza na kusimamia miradi ya PPP.Dk. Mpango amesema, tangu kutungwa kwa Sheria ya Ubia baina ya Sekta ya Umma na Sekta Binafsi mwaka 2010 Serikali imefanikiwa kuwajengea uelewa wadau kuhusu dhana ya ubia na pia imefanikiwa kutekeleza miradi ya PPP katika hatua mbalimbali.  <topic>: kitaifa 